העבריים השחורים

פולחן ואמונות

רבים מבני העבריים השחורים מקיימים חלק ממצוות היהדות לצד מצוות הנצרות, ולצד מסורות משל עצמם כמו טבעונות ואף הימנעות מגזיזת ציפורניים (כפי שהובא בכתבה של ה-BBC)]. הם מאמינים אך ורק בגרסת תרגום המלך ג'יימס לכתבי הקודש. הממסד היהודי והרבנות אינם מחשיבים אותם כיהודים, כשהעבריים עצמם מגדירים עצמם כ"עבריים שחורים" או "בני ישראל השחורים" - כאשר בכינוייהם בא דגש רב על המונח "שחור". הם מזהים את תושבי האי האיטי כ"בני שבט לוי", ואת הילידים האינדיאנים כחלק מ"אחיהם שבטי ישראל", ככל הנראה בהתבססות על הנצרות המורמונית וכי עמים שונים מהעולם החדש (שנוצרו בעיקר מהגירה מאירופה) הם חלק נוסף מהשבטים הישראלים, למשל שתושבי ארגנטינה וצ'ילה הם "בני שבט נפתלי".
רוב הפולחן שלהם מתמקד בהבדלים הגזעיים שבין גזעי האדם, ובעיקר תוך כדיי הפגנת שנאה עזה לבני ובנות האדם הלבן אותם הם מכנים בשם "אדומים" ככינוי גנאי ואף מתארים בחלק מכרזותיהם ואתרי האינטרנט שלהם מצב שבו יאנסו או ישעבדו לשפחות מין את בנות האדם הלבן ב"אחרית הימים" כחלק מ"הענשת עשיו". לדידם האדם הלבן נוצר כניסוי שהשתבש (הם מציגים תמונות של האדם הניאנדרתלי במיצגי הרחוב שלהם) מצד מדען אפריקאי עם דפורמציה בגולגולת בשם: "Yakub", שחי בחצי האי ערב, הוא ניסה ליצור אנשים שימרדו במוסכמות החברתיות ויעלו אותו למלכם, אך נכשל והאדם הלבן התפשט לרחבי תבל. הם גם מאמינים כי מואב ועמון הם העמים האסייתים, וכי גם אותם ישעבדו באחרית הימים כחלק מהיותם "הגזע/העם הנבחר".
חוץ מהמועדים הנזכרים במקרא, הם חוגגים גם שני חגים נוספים. האחד באמצע מאי, המציין את יציאת הקבוצה מארצות הברית שבאמריקה אל ליבריה שבאפריקה. השני בסוף פברואר ומטרתו חיזוק הנתינה והאחדות בתוך הקהילה. בני הקהילה צמים בכל שבת, והם מסבירים כי למדו זאת ממצוות השמיטה, שעל פיה נחה אדמת הארץ אחת לשבע שנים. 
הם טוענים כי היהודים בישראל ובעולם הם "כוזרים ובני אשכנז המקראי בן יפת שאינם דוברים את השפה העברית" וטוענים כי שפתם היא "למעשה יידיש" ומאמינים גם כי "לישראלים אחוז התחלואה הגבוה בעולם בסרטן עור" (בעוד שסוג הסרטן הזה הוא בכלל השכיח ביותר באוסטרליה ואילו סוגי הסרטן השכיחים בישראל הם בכלל סרטן השד, סרטן המעי הגס, סרטן הערמונית וסרטן הריאות) שמוכיח כי "אינם שייכים לארץ ישראל". 
מלבד טענתם שהיהודים אינם הצאצאים האמיתיים של בני ישראל לעומת הקהילה שלהם שכן, הם טוענים שהערבים בכלל והפלסטינים בפרט אינם צאצאים של ישמעאל המקראי, ולפי ה'מחקר' שלהם אף אחד מהלאומים באזור אינו צאצא של העמים המקוריים שהתגוררו בארץ הקודש ואף טוענים כי "ארץ ישראל היא חלק מיבשת אפריקה".
חלקם אף טוען כי אישים אירופאים בכירים בהיסטוריה ובתרבות כדוגמת ג'יימס הראשון מלך אנגליה, ווולפגנג אמדאוס מוצארט ואף המורים ששלטו בחצי האי האיברי היו למעשה "עבריים שחורים".
בנוסף הם גם מקדמים הומופוביה וביגמיה כחלק מהפולחן שלהם. הם טוענים (בעיקר עם Meme) כי בראיון למגזין "טיימס" טען גמאל עבד אל נאצר כי "היהודים היו שחורים וחזרו לבנים" בטענה לחיזוק טענותיהם, אולם בראיון עצמו טוען נאצר כי היהודים "למרות המלחמות בינם לבין ארצות ערב, הם למעשה בני דודיו בתור בני יצחק" וטוען כי אין בארצו שום הלך רוח אנטישמי וכי "היהודים חיים בכל רחבי מצרים כמיעוט מוגן" (למרות שרובם המכריע עלה בעשורים קודם לכן לישראל).

היסטוריה

עשרות קבוצות של "בני ישראל העבריים השחורים" הוקמו בסוף המאה ה-19, כאשר נוצרי בשם ויליאם סאונדרס קראודי החל להטיף שהשחורים הם הם העם הנבחר של האל, עליו מסופר בתנ"ך ובברית החדשה וכי הם היו משועבדים לאדם הלבן וחיים בעוני באמריקה כי "הפרו את הברית עם אלוהים".
באמצע שנות השמונים של המאה ה-20, מספרם בארצות הברית עמד על בין 25,000 ל-40,000. לקראת סוף שנות התשעים, ברית היהודים השחורים העריכה שנמצאים כ-200,000 אמריקאים-אפריקאים חברי כת "העבריים השחורים". על פי סקר של הפדרציה היהודית. מספרם המדויק עדיין איננו ברור, כמו גם עד כמה התופעה רווחת.
בין תתי הקבוצות שיצאו ממנה נמנות קבוצות כגון "העבריים מדימונה" (או בשמה המלא "האומה האפריקאית העברית של בני ישראל מירושלים" שנוסדה על ידי פועל פלדה בשם בן קרטר ששינה את שמו לבן-עמי בן-ישראל), "כנסיית האלוהים וקדושי הצלוב", "אומת יהוה" (מנהיג הכת, הולון מיטשל הבן, שינה את שמו ל"יהוה בן יהוה") ועוד. נגד חלק מהקבוצות הועלו טענות מצד המרכז המשפטי לדרום העני ואף מצד ה-CIA שהן למעשה קבוצות גזעניות הטוענות לעליונות הגזע השחור (עליונות שחורה), וחלק ממנהיגיהן וחבריהן אף הואשמו בפשעים שונים כולל במעשי רצח.
בשנות התשעים ה-FBI ניהל פרויקט בשם "פרויקט מגידו" לבחינת סיכונים של קבוצות גזעניות שדוגלות בעליונות גזען ומהוות איום על שלום האומה האמריקאית ומנה בתוכן את כתות "העבריים השחורים" השונות, שהושוו בפירוש לאוחזים באידאולוגיה דתית מסוכנת ששקולה לאלה של תנועת הלאומנות הלבנה, "הזהות הנוצרית".
הדרשן המוסלמי והמטיף לעליונות הגזע השחור, לואיס פרחאן, הוא מהמצודדים הקבועים בטענות "העבריים השחורים", כחלק מהאידאולוגיה האנטישמית שלו לנגח את היהודים בכללותם - מדינת ישראל ויהדות ארצות הברית - ולטעון כי הם העומדים מאחורי סחר העבדים האטלנטי.
במהלך ינואר 2019 נערכה הפגנה עם קריאות גזעניות מצד חברי הכת באנדרטת וושינגטון כנגד צעדה של קתולים אמריקאים לבנים ותומכי הקמת הגדר בגבול ארצות הברית-מקסיקו, במהלכה התקדם פעיל מהמפלגה הדמוקרטית ממוצא אינדיאני בעודו מתופף על תוף מסורתי לעבר נער לבן בן 17 שגיחך בעת שצולם והתקרית גרמה לרעש בינלאומי שכן הנער נחשד כמי שלעג ליליד בגזענות.